446 



C. G. Es TL AND ER. 



nous est une chose avenue dont nous som- 

 mes tous courouciés. Lors li conte corne 

 un chevalier enmaine Yseult et par quelle 

 manière. Ne onques, fait le roy, n'ot céans 

 chevalier qui pour luy osast ses armes 

 prendre. Quant Tristant et ceste nouelle, 

 il est si durement irié quil mue toute la 

 couleur, lors dit au roy Marc: A nom dieu, 

 bel oncle, se celuy de Corn oualle vous ont 

 failli, veés cy Tristan qui ne vous fault, 

 et certes ie voldroie mieulx morir que ma- 

 dame Yseult fust ainsy perdue, or me di- 

 tes quelles armes porte le chevalier, et le 

 roy ly devise maintenant. A nom dieu, 

 fait Tristan, ie le connois bien, ce est le 

 meilleur chevalier que ie trouvaisse onques. 

 mais s'il estoit encore meilleiu- qu'il n'est, 

 si ly convient il qu'il me rende Yseult, car 

 ci-^ste perte n'est mie ieu. Lors demande 

 ses armes maintenant. Que est ce, beau 

 neveu? fait le roy, que volés vous faire? 

 la nuit est si noire et si obscure que se 

 vous estiés la hors, ne verriés vous oren- 

 droit où aler, mais souffres vous iusques 

 demain et lors irois apres, et dieu ydoint 

 faire mon prou et vostre honnour. Et Tris- 

 tan dit qu'il ne remandi'oit en nule ma- 

 nière, et le roy dit que si fera. Quant 

 Tristan voit qu'il ly convient remanoir, il 

 est trop couroucié. lors dit par mautalent : 

 Oncle, fait il, vous dit mal, et quant il a 

 dite ceste parole, il s'en entre en une cham- 

 bre tout seul en tele manière, que onques 

 n'y entra ne le roy Marc ne Gouvernai ne 

 aultre, car il avoit fermé sus luy. Que 

 vous diroie-ge? Toute la nuit ne fine Tris- 

 tan de faire duel et mauldit le roy et tous 

 ceulx de Cornoualle. Un pou devant le 

 iour s'en ist Tristan de la chambre et 

 mengie un petit, puis s'arme maintenant 



et prent son escu et son glaive et monte 

 sans aultre delaument, et maine avec luy 

 Crouvernal tant seulement, et se part atant 

 de la court sans plus dire. 



Quant Tristan fu hors de Norhoult, il 

 chevauche tant entre luy et Gouvernai qu'il 

 vint là où Lambegues gesoit tel atourné 

 qu'il ne savoit où il estoit, et si gesoit 

 sus son escu, son heaulmè en sa teste. 

 Tristan le connoit maintenant as armes 

 que ceulx de la court ly avoient devisées, 

 quant il distrent qu'il estoit aie apres le 

 chevalier pour rescourre Yseult. Quant 

 Tristan voit qu'il gist en terre à tele ma- 

 nière, il descent tout maintenant et a moult 

 grant paour qu'il ne soit mort, il le boute 

 et celuy tressault, et Tristan ly demande: 

 Sire, come vous est? — Qui estes vous? 

 fait Lambegues. — le suy, fait il, Tristan 

 vostre amy. pour dieu, dites nioy se vous 

 pourois garir. — Sire, fait il, ie garisisso 

 bien, se ie eusse mire *) et ie fuisse à re- 

 pos, mais pour dieu queres mon cheval, 

 car se ie estoie monté, ie retorneroie à la 

 court. — Ce ferai-ge bien, fait Tristan. 

 Adonc va querant sa et là et tant fait qu'il 

 le treuve et ly amaine et ly aide tant qu'il 

 est monté, et puis ly dit qu'il chevauche 

 souef **) pour ce qu'il ne ly face mal, car 

 tost pouroit estre en perill de mort, et ce- 

 luy dit que si fera il. puis ly demande la 

 voie par où Palamides alla, et celuy mons- 

 tre. Lambegues chevauche tant qu'il vint 

 à la court où il fu bien et bel receu, si 

 dit qu'il avoit parlé à Tristan qui che- 

 vauche âpre Palamides. Ha dieu, fait le 

 roy Marc, sauvés le moy et ly donnés faire 

 ceste emprise en telle manière que Cor- 

 noualle en soit honnorée. Ainsy disoit le 

 roy Marc, et Tristan qui va apres Palami- 



*) „Mire", médecin, chirurgien et quiconque se met à guérir les malades; le mot s'écrit par fois 

 „myere" et dérive aparemraent de mirrhe. 



**) „Soef, „souef, „soues", doux, agréable, suave, de suavis. 



